pythainlp/thai-wiki-dataset-v4 huggingface dataset:
รายชื่อแหล่งมรดกโลกในประเทศเบลีซ

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเบลีซทั้งสิ้น 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเบลีซไม่มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคต
รายชื่อแหล่งมรดกโลกในประเทศออสเตรเลีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศออสเตรเลียทั้งสิ้น 21 แหล่ง ประกอบด้วยแหล่งมรดกโลกทางวัฒนธรรม 5 แหล่ง แหล่งมรดกโลกทางธรรมชาติ 12 แหล่ง และแหล่งมรดกโลกแบบผสมอีก 4 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศออสเตรเลียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 8 แห่ง
ไดอารีตุ๊ดซีส์ เดอะซีรีส์

ไดอารี่ตุ๊ดซี่ส์ เดอะซีรีส์ เป็นรายการโทรทัศน์ประเภทละครชุดคอมเมดี้ ออกอากาศทางสถานีโทรทัศน์จีเอ็มเอ็ม 25 ตั้งแต่วันที่ 23 มกราคม พ.ศ. 2559 ทุกวันเสาร์ เวลา 23:00 นาฬิกา ผลิตโดยจีดีเอช ห้าห้าเก้า ภาพดีทวีสุข และ จอกว้างฟิล์ม กำกับและเขียนบทโดย ปิยะชาติ ทองอ่วม มีเค้าโครงมาจากประสบการณ์จริงของ ธีร์ธวิต เศรฐไชย (คุณช่า) ที่เผยแพร่ลงเพจบนเฟซบุ๊ก "บันทึกของตุ๊ด" ในรูปแบบไดอารี่ มีเนื้อเรื่องเกี่ยวกับเพื่อนสนิทกลุ่มเพศที่สามประกอบด้วย กัส (เผ่าเพชร เจริญสุข) กอล์ฟ (ธงชัย ทองกันทม) คิม (รัฐนันท์ จรรยาจิรวงศ์) และแนตตี้ (ภัทรศยา เครือสุวรรณศิริ) ถูกคนรักบอกเลิกพร้อมกัน ทำให้พวกเขาตัดสินใจตามหารักแท้ ซีซั่น 2 เริ่มตอนแรก วันเสาร์ที่ 11กุมภาพันธ์ พ.ศ. 2560-วันเสาร์ที่ 29 เมษายน พ.ศ. 2560 และเมื่อวันที่ 12 ตุลาคม พ.ศ. 2561 ที่งาน GDHxนาดาวParty นิ่งเป็นปรับ..ขยับเป็นงาน ได้มีการเปิดเผยโปรเจกต์ภาคต่อของไดอารี่ตุ๊ดซีส์รูปแบบของภาพยนตร์ในชื่อ ตุ๊ดซี่ส์ แอนด์ เดอะเฟค โดยมีกำหนดเข้าฉายในโรงภาพยนตร์ในวันที่ 5 ธันวาคม พ.ศ. 2562
นักแสดง.
นักแสดงรับเชิญ ซีซั่นที่ 2.
ตอนพิเศษเบื้องหลังการถ่ายทำ ออกอากาศวันเสาที่ 6 พฤษภาคม 2560
มหาวิทยาลัยอินโดนีเซีย

มหาวิทยาลัยอินโดนีเซีย  เป็นสถาบันอุดมศึกษาแห่งแรกของอินโดนีเซีย ตั้งอยู่ใจกลางนครเดปกและกรุงจาการ์ตา จัดตั้งโดยรัฐบาลอาณานิคมของเนเธอร์แลนด์ และถือว่าเป็นรากฐานของการพัฒนาการศึกษาในระดับอุดมศึกษาของอินโดนีเซียปัจจุบัน ทำให้มหาวิทยาลัยอินโดนีเซียเป็นมหาวิทยาลัยที่มีชื่อเสียงมากที่สุดในอินโดนีเซีย จากการจัดอันดับมหาวิทยาลัยโลกของคอกโครัลลีไซมอนส์ มหาวิทยาลัยอินโดนีเซียอยู่ในอันดับที่ 358 ของโลก และอันดับที่ 1 ของอินโดนีเซีย
ประวัติ.
มหาวิทยาลัยอินโดนีเซียได้รับการก่อตั้งในสมัยที่อินโดนีเซียเป็นอาณานิคมหมู่เกาะอินเดียตะวันออกของเนเธอร์แลนด์ ณ กรุงปัตตาเวีย (จาการ์ตาในปัจจุบัน) โดยเริ่มแรกมีฐานะเป็นโรงเรียนฝึกสอนด้านการแพทย์ซึ่งถือว่าเป็นศาสตร์ใหม่สำหรับชาวชวาในขณะนั้น ต่อมารัฐบาลอินโดนีเซียได้ขยายวิทยาเขตของมหาวิทยาลัยอินโดนีเซีย โดยวิทยาเขตกลางจาการ์ตาเปิดสอนในคณะแพทยศาสตร์ นิติศาสตร์ และอักษรศาสตร์ วิทยาเขตโบโกร์เปิดสอนในคณะสัตวแพทยศาสตร์และพืชกรรมศาสตร์ (agronomy) วิทยาเขตบันดุงเปิดสอนในคณะวิศวกรรมศาสตร์ คณิตศาสตร์ และวิทยาศาสตร์ธรรมชาติ วิทยาเขตซูราบายาเปิดสอนในคณะแพทยศาสตร์และทันตแพทยศาสตร์ วิทยาเขตมากัซซาร์เปิดสอนในด้านเศรษฐศาสตร์ 
ปัจจุบันวิทยาเขตนอกจาการ์ตาได้ยกระดับเป็นมหาวิทยาลัย เช่น
คณะสาขาวิชาที่เปิดสอน.
ในปัจจุบันเปิดสอนทั้งสิ้น 14 คณะ
รายชื่อแหล่งมรดกโลกในประเทศคอสตาริกา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคอสตาริกาทั้งสิ้น 4 แหล่ง ประกอบด้วยแหล่งมรดกโลกทางวัฒนธรรม 1 แหล่ง และแหล่งมรดกโลกทางธรรมชาติ 3 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศคอสตาริกามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง
พรรคประชาธิปไตยก้าวหน้า (ไต้หวัน)

พรรคประชาธิปไตยก้าวหน้า (ย่อ: DPP #เปลี่ยนทาง) เป็นพรรคการเมืองเสรีนิยมของสาธารณรัฐจีน ซึ่งยังคงดำรงอยู่ในไต้หวัน พรรคประชาธิปไตยก้าวหน้าถือว่าเป็นพรรคฝ่ายค้าน ที่มีบทบาททางการเมือง ที่ไม่ใช่ฝ่ายอนุรักษ์นิยมเหมือนพรรคก๊กมินตั๋ง จากการเลือกตั้ง พ.ศ. 2559 พรรคประชาธิปไตยก้าวหน้าได้รับเสียงข้างมากในสภาส่งผลให้ไช่ อิงเหวิน กลายเป็นประธานาธิบดีหญิงคนแรกของไต้หวัน ทั้ง 2 พรรคมีนโยบายต่างกันอย่างชัดเจนในเรื่องของเอกราชของไต้หวัน
ประวัติ.
ในอดีต บทบาททางการเมืองของสาธารณรัฐจีน (ไต้หวัน) มักจะถูกครอบงำโดยพรรคก๊กมินตั๋ง เนื่องจากพรรคก๊กมินตั๋งมีบทบาทต่อการพัฒนาเศรษฐกิจ วัฒนธรรม และการศึกษาในเกาะไต้หวัน ทำให้ชนะการเลือกตั้งแทบทุกครั้ง พรรคฝ่ายค้านในไต้หวันแทบไม่มีบทบาทใดๆ จนถึงการเลือกตั้งในปี 2529 ประเด็นในเรื่องของอัตลักษณ์ไต้หวันและทวงความเป็นธรรมในเหตุการณ์ 228 ทำให้พรรคประชาธิปไตยก้าวหน้า ที่มีนโยบายเสรีนิยมชูการแยกตัวเป็นอิสระได้มีการสนับสนุนอย่างเป็นวงกว้าง กลายเป็นฝ่ายค้านที่มีบทบาททางการเมืองสามารถแย่งชิงอำนาจกับพรรคก๊กมินตั๋งได้ ในการเลือกตั้งประธานาธิบดีของไต้หวันในปี 2000 ผู้สมัครของพรรคเฉิน ฉุ่ยเปี่ยนได้คะแนนเสียงข้างมากเอาชนะพรรคก๊กมินตั๋งกลายเป็นประธานาธิบดีคนแรกที่มาจากฝ่ายค้าน ในยุคของประธานาธิบดีเฉิน ไต้หวันดำเนินนโยบายที่เป็นมิตรกับสหรัฐอเมริกาและดำเนินการจัดซื้ออาวุธจากสหรัฐอเมริกา และดำเนินนโยบายที่สนับสนุนเอกราชของไต้หวัน เช่น สมัครเข้าเป็นสมาชิกของสหประชาชาติโดยใช้ชื่อ "ประเทศไต้หวัน" หลีกเลี่ยงใช้คำว่า "สาธารณรัฐจีน"ตามแบบพรรคก๊กมินตั๋ง
ญะมาอะฮ์อันศอรอัสซุนนะฮ์

ญะมาอะฮ์อันศอรอัสซุนนะฮ์ ("Jama‘at ‘Anṣār as-Sunnah", สมัชชาผู้ช่วยเหลือแห่งซุนนะฮ์") เป็นกลุ่มติดอาวุธนิกายซุนนีในอิรัก ต่อสู้กับกองทัพสหรัฐและกองกำลังท้องถิ่นที่นิยมสหรัฐในสงครามอิรัก เดิมมีฐานที่มั่นทางภาคกลางและภาคเหนือของอิรัก และประกอบด้วยนักสู้ชาวอิรักที่นับถือนิกายซุนนี (ทั้งเชื้อสายอาหรับและเชื้อสายเคิร์ด) เป็นส่วนใหญ่ ใน พ.ศ. 2550 ได้แยกตัวออกเป็นสองกลุ่ม กลุ่มหนึ่งต่อสู้ในชื่ออันศอรอัลอิสลาม อีกกลุ่มหนึ่งเรียกตัวเองว่าคณะกรรมการอันศอรอัสซุนนะฮ์ชะรีอะฮ์ ต่อมาเปลี่ยนชื่อเป็นอันศอรอัลอะฮ์ลูซุนนะฮ์ใน พ.ศ. 2554
Parallel ATA

Parallel ATA (PATA) คือ ATA แบบขนาน เป็นมาตรฐานอินเตอร์เฟซสำหรับการเชื่อมต่ออุปกรณ์จัดเก็บข้อมูลเช่นฮาร์ดดิสก์ไดรฟ์, ฟลอปปี้ดิสก์ไดรฟ์และออปติคอลดิสก์ไดรฟ์ ในเครื่องคอมพิวเตอร์ มีมาตรฐานการปรับปรุงโดย X3/คณะกรรมการ INCITS  โดยมีพื้นฐานจากมาตรฐาน AT Attachment (ATA) และ AT Attachment Packet Interface (ATAPI) 
มาตรฐาน ATA แบบขนาน เป็นผลมาจากประวัติศาสตร์อันยาวนานของการพัฒนาด้านเทคนิคที่เพิ่มขึ้นซึ่งเริ่มต้นจาก AT Attachment อินเตอร์เฟซ ได้รับการพัฒนาสำหรับใช้งานในเครื่องคอมพิวเตอร์ส่วนบุคคลในช่วงต้น(PC AT) อินเตอร์เฟซ ATA ได้รับการพัฒนาเริ่มต้นในตัวเองหลายขั้นตอนจาก Western Digital เดิมคือ อินเตอร์เฟซแบบบูรณาการไดรฟ์อิเลคโทรนิคนิคส์ (Integrated Drive Electronics:IDE)  เป็นผลให้เกิดคำพ้องความหมายใกล้เคียงกับ ATA / ATAPI และยังคงใช้งานร่วมกันอย่างไม่เป็นทางการ โดยเฉพาะอย่างยิ่งสำหรับ Extended IDE (EIDE) หรือ ส่วนขยายของ IDE และ Ultra ATA (UATA) หรือ อัลตร้า ATA ต่อมาหลังจากการเปิดตัวของ Serial ATA (SATA) ในปี 2003 ชื่อ ATA ถูกเปลี่ยนเป็น Parallel ATA หรือ PATA
สาย ATA แบบขนานอนุญาตให้มีความยาวสูงสุดที่ 18 (457 มิลลิเมตร) เพราะขีดจำกัดนี้ เทคโนโลยีนี้จึงปรากฏใช้เป็นอินเตอร์เฟซภายในสำหรับจัดเก็บข้อมูลคอมพิวเตอร์ เป็นเวลาหลายปีแล้ว ที่ ATA มีให้พบมากที่สุดและเป็นอินเตอร์เฟซที่ราคาไม่แพง มันได้ถูกแทนที่โดย SATA ในระบบใหม่ๆ
References.
<templatestyles src="Reflist/styles.css" />
ผู้ชาย 2 อดีต

ผู้ชาย 2 อดีต (The Majestic) คือภาพยนตร์อเมริกันแนวดราม่า ออกฉายครั้งแรกในเดือนธันวาคม ปี พ.ศ. 2544 กำกับภาพยนตร์โดยแฟรงก์ ดาราบอนต์ ผู้กำกับชาวฝรั่งเศส เขียนบทภาพยนตร์โดยไมเคิล สโลน นำแสดงโดยจิม แคร์รีย์, บ็อบ บาลาบัน, ลอรี โฮลเดน, มาร์ติน แลนเดา ถ่ายทำที่เมืองเฟิร์นเดล, รัฐแคลิฟอร์เนีย สหรัฐอเมริกา 
โดยภาพยนตร์เรื่องนี้ถูกนำมาฉายในประเทศไทยเป็นครั้งแรกเมื่อวันที่ 29 มีนาคม พ.ศ. 2545 และมีการผลิตในรูปแบบวีซีดีและดีวีดี จัดจำหน่ายโดยบริษัทซีวีดี อินเตอร์เนชันแนล จำกัด
ผู้ชาย 2 อดีต นับเป็นการพลิกบทบาทครั้งสำคัญของจิม แคร์รีย์นักแสดงตลกชาวแคนาดาที่เปลี่ยนมาเล่นในแนวดราม่า อย่างไรก็ดีภาพยนตร์เรื่องนี้กลับไม่ประสบความสำเร็จทางด้านยอดขายเมื่อทำรายได้เพียงแค่ 37.3 ล้านดอลลาร์สหรัฐ จากทุนสร้าง 72 ล้านดอลลาร์สหรัฐ
เนื้อเรื่อง.
ใน ค.ศ. 1951 ซึ่งเป็นยุค "แม็คคาธิอิสซึม (McCarthyism)" ผู้คนในสหรัฐอเมริกาตกอยู่ในภาวะเกลียดชังและต่อต้านลัทธิคอมมิวนิสต์ มีคนจำนวนมากถูกใส่ร้ายและกล่าวหาอย่างไม่เป็นธรรมว่าฝักใฝ่คอมมิวนิสต์ จนนำไปสู่การจับกุม ซึ่ง ปีเตอร์ แอพเพิลตัน (นำแสดงโดย จิม แคร์รีย์) นักเขียนบทภาพยนตร์ฮอลลีวู้ด เป็นอีกผู้หนึ่งที่ถูกกล่าวหาว่าเป็นคอมมิวนิสต์ และทำให้ทุกสิ่งทุกอย่างในชีวิตของเขาต้องพังทลายลง เมื่อเขาสูญเสียทั้งงานและคนรัก ด้วยความเศร้าเขาจึงดื่มเหล้าจนเมามายและขับรถออกไปในตอนกลางดึกจนประสบอุบัติเหตุตกจากสะพานเนื่องจากหักหลบตัวโอพอสซัม
ร่างของปีเตอร์ แอพเพิลตัน ได้ถูกกระแสน้ำพัดมาบริเวณริมชายหาดและฟื้นขึ้นมาอยู่ในภาวะเสียความจำเนื่องจากสมองได้รับความกระทบกระเทือน ก่อนจะเขาถูกค้นพบและช่วยเหลือจาก สแตน เคลเลอร์ (นำแสดงโดย เจมส์ วิตมอร์) โดยเคลเลอร์ได้พาแอพเพิลตันไปยังเมืองลอว์สัน ที่นั่นเขาได้รับการรักษาอาการบาดเจ็บจาก ด็อค สแตนตัน ซึ่งเป็นแพทย์ประจำท้องถิ่น และผู้คนในเมืองลอว์สันได้ให้การต้อนรับเขาเหมือนคนที่คุ้นเคยมานาน จนกระทั่ง แฮร์รี ทริมเบิล (นำแสดงโดย มาร์ติน แลนเดา) ได้มาพบกับแอพเพิลตันที่กำลังเสียความทรงจำ และเชื่อว่าแอพเพิลตันเป็นลูกชายของตนเองที่ชื่อ ลุค ทริมเบิล ซึ่งเป็นทหารที่สูญหายในการปฏิบัติหน้าที่ในช่วงสงครามโลกครั้งที่ 2 เมื่อ 9 ปีก่อน ด้วยความที่แอพเพิลตันสูญเสียความทรงจำ จึงเชื่อว่าตนเองคือ ลุค ทริมเบิล 
ปีเตอร์ แอพเพิลตัน ได้เริ่มต้นชีวิตใหม่ที่เมืองลอว์สันในฐานะ ลุค ทริมเบิล และได้รับการปฏิบัติจากชาวเมืองเยี่ยงวีรบุรุษที่รอดชีวิตจากสงครามโลกครั้งที่ 2 จากนั้นเขาได้พบกับ อเดเล สแตนตัน (นำแสดงโดย ลอว์รี โฮลเดน) ซึ่งเป็นคนรักของลุค ทริมเบิล นอกจากนี้เธอยังเป็นลูกสาวของ ด็อค สแตนตัน แพทย์ที่รักษาอาการบาดเจ็บให้เขา แอพเพิลตัน ตัดสินใจที่จะปรับปรุงโรงภาพยนตร์ เดอะ มาเจสติก ที่ทรุดโทรมให้กลับมามีชีวิตชีวาและเปิดให้บริการกับชาวเมืองอีกครั้ง
ไวรัสซิกา

ไวรัสซิกา (ZIKV) เป็นไวรัสในสกุลเฟลวิวิริเด่ (Flaviviridae) วงศ์เฟลวิไวรัส (Flavivirus) โดยผ่านจากยุงลาย ("Aedes") อาทิเช่น ยุงลายบ้าน ("Aedes aegypti") และ ยุงลายสวน ("Aedes albopictus") โดยตั้งชื่อโรคมาจากป่าซิกาใน ประเทศยูกันดา ซึ่งเป็นที่แพร่โรคซิก้าเป็นครั้งแรกเมื่อปี 1947
สำหรับผู้ติดเชื้อซิก้า เป็นที่รู้จักในชื่อว่า ไข้ซิกา (Zika Fever) ในผู้ติดเชื้อซิกามักจะไม่มีอาการแสดงหรือมีอาการไม่รุนแรง ซึ่งนับแต่คริสต์ทศวรรษ 1950 ทราบว่าเกิดเชื้อในเส้นศูนย์สูตรแคบ ๆ ตั้งแต่ทวีปแอฟริกาถึงทวีปเอเชีย , ปี 2014 ไวรัสซิก้าได้แพร่กระจาย ไปทางทิศตะวันออก สู่มหาสมุทรแปซิฟิก ไปยัง เฟรนช์โปลินีเซีย จากนั้นแพร่กระจายไปที่ เกาะอีสเตอร์ และในปี 2015 แพร่กระจายไปยังแม็กซิโก , อเมริกากลาง , แคริบเบียน และอเมริกาใต้ โดยเปนที่ระบาดของไวรัสซิก้าที่แพร่กระจายไปทั่วในปัจจุบัน 
อาการทางคลินิก.
ความเจ็บป่วยนี้คล้ายไข้เด็งกีแบบอ่อน รักษาโดยการพักผ่อน และไม่สามารถใช้ยาหรือวัคซีนป้องกัน โรคซิกาสัมพันธ์กับไข้เหลืองและไข้ไนล์ตะวันตก ซึ่งเกิดจากฟลาวิไวรัสจากสัตว์ขาปล้องอื่น ปัจจุบันคาดว่าความเชื่อมโยงระหว่างภาวะหัวเล็กเกิดในทารกแรกเกิดของแม่ที่ติดเชื้อมีความเป็นไปได้
การแพร่ระบาด.
ในเดือนมกราคม 2559 ศูนย์ควบคุมและป้องกันโรคสหรัฐ (CDC) ออกคำแนะนำท่องเที่ยวในประเทศที่ได้รับผลกระทบ ซึ่งร่วมการใช้ความระมัดระวังเพิ่มขึ้นและพิจารณาเลื่อนการเดินทาง และแนวทางสำหรับสตรีตั้งครรภ์ ไม่ช้ารัฐบาลหรือหน่วยงานสุขภาพอื่นก็ออกคำเตือนท่องเที่ยวคล้ายกัน ส่วนประเทศอย่างโคลอมเบีย เอกวาดอร์ เอลซัลวาดอร์ และจาเมกา แนะนำหญิงให้เลื่อนการตั้งครรภ์จนกว่าจะทราบความเสี่ยงมากขึ้น 
20 มกราคม 2559 ชายไทยวัย 24 ปีที่เดินทางเข้ามาทำงานในประเทศมีการติดเชิ้อไวรัส
วิทยาbromine.
ไวรัสซิกาอยู่ในสกุลเฟลวิวิริเด่ (Flaviviridae) และวงศ์เฟลวิไวรัส (Flavivirus) ดังนั้นจึงมีความเชื่อมโยงกับไวรัสที่ทำให้เกิดไข้เด็งกี ไข้เหลือง ไข้สมองอักเสบ และ เช่นเดียวกับไวรัสอื่นๆในในวงศ์เฟลวิไวรัส ไวรัสซิกานั้นถูกห่อ มีทรงยี่สิบหน้า และยังมีกลุ่มยีนเป็นอาร์เอ็นเอสายเดี่ยวแบบบวก ไวรัสนี้เกี่ยวข้องกับ และเป็นหนึ่งในสองไวรัสในของไวรัสสปอนด์เวนี
กลุ่มยีนสามารถถูกแปลโดยตรงไปเป็นโปรตีนไวรัส ไวรัสในวงศ์เฟลวิไวรัส เช่นไวรัสไข้ไนล์ตะวันตกซึ่งมีขนาดใกล้เคียงกัน กลุ่มยีนอาร์เอ็นเอเข้ารหัสโปรตีนโครงสร้าง 3 แบบ และโปรตีนที่ไม่ใช่โครงสร้าง 7 แบบ โปรตีนโครงสร้างเป็นตัวห่อหุ้มไวรัส อาร์เอ็นเอที่ถูกทำสำเนาถูกยึดไว้ใน สร้างจากบล็อคโปรตีนขนาด 12-kDa แคพซิดนั้นอยู่ในเยื้อหุ้มที่มาจากโฮสท์ซึ่งถูกปรับแต่งด้วยไกลโคโปรตีนไวรัสสองแบบ การแบ่งตัวของกลุ่มยีนไวรัสนั้นเริ่มจากการสร้างเส้นนิวคลีโอไทด์
ไวรัสซิกามีอยู่ด้วยกันสองสายพันธุ์ สายพันธุ์แอฟริกา และสายพันธุ์เอเชีย การศึกษาวัฒนาการชี้ว่าไวรัสที่กำลังแพร่กระจายในสหรัฐอเมริกานั้นใกล้เคียงกับเชื้อสายเอเชียมากซึ่งเคยระบาดที่ ลำดับกลุ่มยีนโดยสมบูรณ์ของไวรัสซิกาได้ถูกเผยแพร่แล้ว ไวรัสซิกาในซีกโลกตะวันตกถูกพบว่าเหมือนกับสายพันธุ์แอฟริกาถึง 89% แต่ใกล้เคียงกับสายพันธุ์ที่พบในเฟรนช์โปลินีเซียช่วง พ.ศ. 2556 - 2557 มากที่สุด
สมชาย พุทธภิบาล

สมชาย พุทธาภิบาล (Somchai Putthapibal) เกิดเมื่อ 19 มีนาคม พ.ศ. 2498 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นฟลายเวท รอบแรก แพ้ คิม จองชอล จากเกาหลีใต้ ตกรอบเมื่อ 18 กรกฎาคม พ.ศ. 2519
วิลเลียม แลมบ์ ไวเคานต์เมลเบิร์นที่ 2

วิลเลียม แลมบ์ ไวเคานต์เมลเบิร์นที่ 2  หรือนามเรียกขานคือ ท่านลอร์ดเมลเบิร์น เป็นรัฐบุรุษของอังกฤษจากพรรควิก ผู้ดำรงตำแหน่งนายกรัฐมนตรีแห่งสหราชอาณาจักรสองสมัย เขายังเป็นผู้อบรมสั่งสอนสมเด็จพระราชินีนาถวิกตอเรียในสมัยที่พระนางทรงพระเยาว์ ด้วยเหตุนี้พระนางจึงทรงนับถือเขาเป็นเสมือนบิดา ทำให้ลอร์ดเมลเบิร์นค่อนข้างมีอิทธิพลทางการเมืองครอบงำพระนาง แต่เขาก็ได้รับการบันทึกไว้ว่าเป็นคนดี ซื่อตรง และไม่เห็นแก่ตน ในปี 1834 เขาถูกให้ออกจากตำแหน่งโดยพระเจ้าวิลเลียมที่ 4 ซึ่งเป็นนายกรัฐมนตรีคนสุดท้ายของสหราชอาณาจักรที่ถูกให้ออกจากตำแหน่งโดยราชสำนัก
กีฬาข้าราชการพลเรือนอาเซียน

กีฬาข้าราชการพลเรือนอาเซียน ; เป็นมหกรรมกีฬาของข้าราชการพลเรือนระหว่างประเทศในอาเซียน ซึ่งมีการจัดขึ้นในทุกหนึ่งปี
<templatestyles src="Template:TOC limit/styles.css" />
อำเภอเตินเวียน (จังหวัดลายเจิว)

อำเภอเตินเวียน  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ เป็นอำเภอใหม่และก่อตั้งขึ้นในปี ค.ศ. 2008 ได้รับพื้นที่มาจากตอนใต้ของอำเภอทานเวียน ในปี ค.ศ. 2008 อำเภอนี้ประชากร 42,221 คน มีเนื้อที่ทั้งหมด 903.27 ตารางกิโลเมตร และมีเมืองหลักคือเตินเวียน
อำเภอเหนิ่มหญู่น

อำเภอเหนิ่มหญู่น  เป็นอำเภอของจังหวัดลายเจิว ทางภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้ประชากร 24,165 คน มีเนื้อที่ทั้งหมด 1,388 ตารางกิโลเมตร และมีเมืองหลักคือเหนิ่มหญู่น
แม่น้ำก่าโหล่

แม่น้ำก่าโหล่  เป็นแม่น้ำในประเทศเวียดนาม ไหลผ่านจังหวัดหวิญฟุก เขตเทศบาลกรุงฮานอย และจังหวัดบั๊กนิญ มีความยาวทั้งสิ้น 89 กิโลเมตร และมีพื้นที่ลุ่มน้ำ 880 ตารางกิโลเมตร
เดชไอ้เปีย

เดชไอ้เปีย  ภาพยนตร์จีน แนวกำลังภายในจาก ชอว์บราเดอร์ส โดยฝีมือการกำกับของ จางเชอะ ออกฉายครั้งแรกเมื่อวันที่ 24 กุมภาพันธ์ 2516 นำแสดงโดย เดวิด เจียง ตี้หลุง และ เฉิงกวงไถ้
โดยภาพยนตร์เรื่องนี้ดัดแปลงจากเรื่องจริงในประวัติศาสตร์สมัย ราชวงศ์ชิง โดยเล่าถึงคดีฆาตกรรม 1 ใน 4 คดีที่ดังที่สุดในสมัยราชวงศ์ชิง
และภาพยนตร์เรื่องนี้ทำให้ ตี้หลุง ได้รับรางวัล ม้าทองคำ จากเทศกาลภาพยนตร์ฮ่องกงส่วน เดวิด เจียง รับรางวัลนักแสดงนำชายยอดเยี่ยมจากเทศกาลเดียวกัน
ท่านชายกำมะลอ

ท่านชายกำมะลอ เป็นละครโทรทัศน์แนวตลก-คอมเมดี บทประพันธ์ของ เกร็ดแก้ว ถูกนำมาสร้างถึง 2 ครั้ง ในปี พ.ศ. 2540–พ.ศ. 2541 และ พ.ศ. 2559 ซึ่งทั้งสองครั้งผลิตโดย บริษัท ยูม่า 99 จำกัด กำกับการแสดงโดย ชูชัย องอาจชัย โดยออกอากาศทางสถานีวิทยุโทรทัศน์ไทยทีวีสีช่อง 3 นักแสดงในปี พ.ศ. 2540–พ.ศ. 2541 นำแสดงโดย จักรกฤษณ์ อำมรัตน์, รามาวดี นาคฉัตรีย์, จันทร์จิรา จูแจ้ง, เข็มอัปสร สิริสุขะ และ นักแสดงในปี พ.ศ. 2559 นำแสดงโดย ทฤษฎี สหวงษ์, พริมา พันธุ์เจริญ, โชติกา วงศ์วิลาศ, อริศรา โรเซ็นดาห์ล ถือเป็นละครเรื่องสุดท้ายของทฤษฎี สหวงษ์ ก่อนที่จะเสียชีวิต ละครเปิดกล้องเมื่อกลางปี 2558 ปิดกล้องเดือนตุลาคมของปีเดียวกัน เว็บไซต์ทีวีพูลออนไลน์วิจารณ์ละครฉบับนี้ว่า เป็น "ละครสนุกแต่ก็มีข้อคิดสอนใจ ดูแล้วยังได้ข้อคิดด้วย"
ละครเป็นเรื่องราวเกี่ยวกับยิ่งยงที่มีอาชีพเป็นยามอยู่หน้าโรงแรมใหญ่ ซึ่งเขามีความทะเยอทะยานในชีวิตเป็นอย่างมาก จนวันหนึ่งมีคนเข้าใจผิดว่ายิ่งยงเป็น ท่านชายเทพยิ่งยง ผู้สูงศักดิ์ จึงได้สวมรอยเป็นท่านชาย
ยามหนุ่มรูปหล่อ กะล่อนแต่จริงใจ เมื่อต้องตกกระไดพลอยโจนเข้ารับบท ท่านชายเทพยิ่งยง ก็ทำตัวเนียนเลอค่าสูงสง่าไม่มีที่ติ จนเป็นที่หลงรักของทุกคน
สาวสวยลูกหลานเจ้าพระยา มีทั้งเงินและตระกูล จึงเป็นที่หมายปองของหนุ่ม ๆ เบื้องหน้าหญิงนุ้ยดูสูงศักดิ์แต่เบื้องหลังทำตัวติดดินเหมือนปุถุชนคนธรรมดา
สาวสวยไฮโซลูกผู้ดีตระกูลเก่า แต่ถังแตก เบื้องหน้าอ่อนหวาน มีกริยามารยาทงดงาม แต่เบื้องหลังสุดร้ายคอยกดขี่จิกตีคนรับใช้ ใช้ชีวิตหรูหรา จมไม่ลง
อาตี๋น้อยลูกชายร้านเพชร ใจร้อนวู่วาม แต่จริงใจ
ตัวละคร.
ตัวละครหลัก.
สาวสิบแปดมงกุฎฉายา สวยมือกาว กระแตแสบซ่า ก๋ากั่น เป็นน้องสาวยิ่งยง
ลูกคนขับสามล้อ แต่อยากมีชาติตระกูล จึงอุปโลกน์ตัวเองขึ้นเป็นท่านชายน้อย
ลูกสาวเศรษฐีเจ้าของโรงงานน้ำปลา อยากเข้าวงการไฮโซจึงทุ่มเงินและทำทุกอย่างเพื่อพาตัวเองเข้าวงสังคม
เกย์หนุ่มหล่อ นักต้มตุ๋น หลอกเอาเงินจากริซ่าโดยบอกว่าจะแต่งงานด้วย
เกย์คู่ขาเอ๊กซ์ เป็นหน่อบี๋ได้ทั้งหญิงและชาย
ท่านชายตัวจริงมีทั้งเงินและชาติตระกูลแต่อยากมีเมียเด็กชอบเพชรพริ้งโดยไม่ได้ ดูสารรูปว่าตัวเองเป็นท่านชายมะเขือเผา
แม่เพชรพริ้ง ใช้ชีวิตหรูหรา จมไม่ลงเช่นเดียวกับลูกสาว
ภาวะหัวเล็กเกิน

ภาวะหัวเล็กเกิน  เป็นความผิดปกติของการเจริญทางประสาท (neurodevelopmental disorder) เป็นอาการแสดงทางประสาทวิทยาที่สำคัญ แต่ไม่มีนิยามเป็นเอกภาพ โดยปกตินิยามว่าเส้นรอบวงศีรษะต่ำเกินสองส่วนเบี่ยงเบนมาตรฐานต่ำกว่าค่าเฉลี่ยสำหรับอายุและเพศ ภาวะหัวเล็กเกินอาจเป็นแต่กำเนิดหรืออาจเป็นในช่วงปีแรก ๆ ของชีวิต ความผิดปกตินี้อาจกำเนิดจากหลายภาวะซึ่งทำให้การเจริญของสมองผิดปกติ หรือจากกลุ่มอาการที่สัมพันธ์กับความผิดปกติของโครโมโซม 
โดยทั่วไป อายุคาดหมายของปัจเจกบุคคลที่มีภาวะหัวเล็กเกินลดลงและพยากรณ์โรคสำหรับการทำหน้าที่ของสมองปกตินั้นเลว พยากรณ์โรคแตกต่างกันขึ้นอยู่กับการมีความผิดปกติร่วมด้วย
ภาวะตัวเย็นเกิน

ภาวะตัวเย็นเกินหรืออุณหภูมิกายต่ำผิดปกติ  นิยามว่ามีอุณหภูมิแกนของร่างกายต่ำกว่า 35.0 °C อาการขึ้นอยู่กับอุณหภูมิ ในภาวะตัวเย็นเกินอย่างอ่อน จะมีสั่นและสับสน ในภาวะตัวเย็นเกินปานกลาง การสั่นจะหยุดและมีความสับสนเพิ่มขึ้น ในภาวะตัวเย็นเกินรุนแรงอาจมีการเปลื้องปฏิทรรศน์ (paradoxical undressing) คือ บุคคลถอดเสื้อผ้าของตัว ตลอดจนมีความเสี่ยงหัวใจหยุดเต้นเพิ่มขึ้น
ภาวะตัวเย็นเกินมีสองสาเหตุหลัก สาเหตุตรงต้นแบบเกิดจากการได้รับความเย็นสุดขีด อาจเกิดจากภาวะใด ๆ ซึ่งลดการผลิตความร้อนหรือเพิ่มการเสียความร้อน โดยทั่วไปมีภาวะแอลกอฮอล์เป็นพิษ แต่ยังมีภาวะน้ำตาลในเลือดต่ำ ภาวะเบื่ออาหาร และสูงอายุ เป็นต้น ปกติร่างกายรักษาอุณหภูมิกายไว้ใกล้ระดับคงที่ 36.5–37.5 °C โดยอาศัยการปรับอุณหภูมิกาย หากอุณหภูมิกายต่ำลง จะมีความพยายามเพื่อเพิ่มอุณหภูมิกาย เช่น สั่น มีกิจกรรมใต้อำนาจจิตใจที่เพิ่มขึ้นและสวมเครื่องนุ่งห่มอบอุ่น อาจวินิจฉัยภาวะตัวเย็นเกินได้จากอาการของบุคคลที่มีปัจจัยเสี่ยงหรือโดยการวัดอุณหภูมิกายของบุคคล
การรักษาภาวะตัวเย็นเกินอย่างอ่อนมีเครื่องดื่มอุ่น เครื่องนุ่งห่มอุ่นและกิจกรรมทางกาย ในผู้ป่วยภาวะตัวเย็นเกินปานกลาง แนะนำให้ผ้าห่มความร้อนและสารน้ำเข้าหลอดเลือดดำอุ่น ผู้ป่วยที่มีภาวะตัวเย็นเกินปานกลางหรือรุนแรงควรเคลื่อนย้ายอย่างนุ่มนวล ในภาวะตัวเย็นเกินรุนแรง เครื่องพยุงการทำงานของหัวใจและปอด (ECMO) หรือเครื่องปอด-หัวใจเทียมอาจมีประโยชน์ ในผู้ป่วยที่ไม่มีชีพจร การนวดหัวใจผายปอดกู้ชีพ (CPR) มีข้อบ่งชี้ร่วมกับมาตรการข้างต้น ตรงแบบให้ความอบอุ่นแก่ผู้ป่วยจนอุณหภูมิสูงกว่า 32 °C หากอาการ ณ จุดนี้ไม่ดีขึ้นหรือระดับโพแทสเซียมในเลือดสูงกว่า 12 มิลลิโมลต่อลิตรครั้งหนึ่งแล้ว อาจยุติการกู้ชีพ
ภาวะตัวเย็นเกินเป็นสาเหตุให้มีผู้เสียชีวิตอย่างน้อย 1,500 คนต่อปีในสหรัฐ พบมากกว่าในผู้สูงอายุและเพศชาย อุณหภูมิกายต่ำสุดครั้งหนึ่งของผู้ที่มีภาวะตัวเย็นเกินโดยอุบัติเหตุแต่รอดชีวิตเท่าที่มีบันทึกคือ 13 °C ในเด็กหญิงวัย 7 ขวบที่ใกล้จมน้ำในประเทศสวีเดน มีการอธิบายการรอดชีวิตหลัง CPR เกินหกชั่วโมง ในผู้ที่ใช้ ECMO หรือเครื่องปอด-หัวใจเทียมมีการรอดชีวิตประมาณ 50% การเสียชีวิตเนื่องจากภาวะตัวเย็นเกินมีบทบาทสำคัญในสงครามหลายครั้ง ภาวะตัวร้อนเกินหรือไข้สูงเป็นคำตรงข้ามของภาวะตัวเย็นเกิน คือ มีอุณหภูมิกายสูงขึ้นเนื่องจากการปรับอุณหภูมิกายล้มเหลว
เอลเดสต์

เอลเดสต์  เป็นนวนิยายแฟนตาซีเรื่องที่สองของนวนินิยายชุดกำเนิดนักรบมังกร เขียนโดย คริสโตเฟอร์ เปาลินี ตีพิมพ์ครั้งแรกในประเทศสหรัฐอเมริกา ในวันที่23 สิงหาคม ปี ค.ศ. 2005 
เรื่องย่อ.
หลังจากที่เอรากอนกับซาเฟียร่ามังกรคู่ใจ ช่วยพวกวาร์เดนจากการทำลายล้าง
ของกองกำลังกษัตริย์กัลบาทอริกซ์ได้แล้ว เขาก็ออกเดินทางไปยังเอลสเมรา 
ดินแดนแห่งพวกเอลฟ์เพื่อฝึกฝนวิชาให้สมบูรณ์ทั้งด้านเวทมนตร์และฝีมือดาบ 
ซึ่งเป็นทักษะสำคัญที่สุดของผู้ที่เป็นคนขี่มังกร ระหว่างทางเขาต้องเผชิญกับ
สถานที่และผู้คนแปลกๆ ใหม่ๆ แต่ละวันเต็มไปด้วยการผจญภัย และเมื่อไปถึง 
นอกจากจะต้องฝึกวิชาอย่างยากลำบากแล้ว เอรากอนยังต้องเผชิญกับปัญหา
หัวใจเมื่ออารีอา นางเอลฟ์สาวที่เขาหลงรักมีท่าทีปฏิเสธความรักของเขา
ในขณะเดียวกัน โรรัน ลูกผู้พี่ของเอรากอน ก็ต้องนำพวกชาวบ้านในคาร์วาฮอลล์
ต่อสู้กับกองทัพของจักรวรรดิ และหลังจากนั้นยังต้องชักจูงให้พวกเขาเห็นด้วย
เพื่ออพยพจากหุบเขาพาลันคาร์สู่เซอร์ดา ด้วยจุดประสงค์เพื่อลี้ภัยและเพื่อช่วย
ชีวิตคาทรีน่า สาวคนรักที่ถูกพวกศัตรูจับตัวไป
ในที่สุด โชคชะตาก็บันดาลให้เอรากอนได้พบกับโรรันอีกครั้ง นอกจากนี้ 
เอรากอนยังได้พบกับสิ่งที่เหนือความคาดคิด นั่นคือ เมอร์ทักห์ ชายลึกลับที่
เขาคิดว่าตายไปแล้วจากการสู้รบ กลับปรากฏตัวอีกครั้งโดยขี่มังกรอีกตัวหนึ่งมา 
แต่การพบกันกลับเป็นเพียงระยะเวลาสั้นๆ เพราะเมอร์ทักห์ได้กลายเป็นฝ่ายตรงข้าม
ของเอรากอนไปเสียแล้ว และนอกจากนี้ยังได้นำสิ่งเหนือความคาดฝันมาให้
เอรากอนอีก นั่นคือเขาได้เฉลยปริศนาแห่งกำเนิดของเอรากอน ที่สร้าง
ความตกตะลึงอย่างยิ่ง
บริซิงเกอร์

บริซิงเกอร์  เป็นนวนิยายแฟนตาซีเรื่องที่สามของนวนินิยายชุดกำเนิดนักรบมังกร เขียนโดย คริสโตเฟอร์ เปาลินีต่อจากเอลเดสต์ ตีพิมพ์ครั้งแรกในประเทศสหรัฐอเมริกา ในวันที่ 20 กันยายน ปี ค.ศ. 2008 
เรื่องย่อ.
หลังการสู้รบกับฝ่ายจักรวรรดิบนที่ราบเพลิงผลาญ ซึ่งเอรากอนกับซาเฟียร่ามังกรของเขาเอาชีวิตรอดมาได้อย่างหวุดหวิด ยังมีการผจญภัยอื่น ๆ รอ
ทั้งสองอยู่อีกเริ่มจากการทำตามคำมั่นสัญญาที่เอรากอนให้ไว้กับโรรัน
ญาติผู้พี่ของเขา ด้วยการไปช่วยคาทรีนาคู่รักของโรรันให้รอดพ้นจาก
เงื้อมมือของกษัตริย์กัลบาทอริกซ์
หลังจากนั้นเอรากอนกับโรรันก็ต้องแยกจากกัน โรรันไปสร้างวีรกรรม
และชื่อเสียงในสนามรบหลายครั้งภายใต้การบัญชาของท่านหญิงนาซูอาดา 
ปิดท้ายด้วยการต่อสู้และเอาชนะเออร์กัลอสูรกึ่งมนุษย์กึ่งแกะ ในขณะที่
เอรากอนต้องเดินทางไปร่วมการประชุมเลือกผู้นำคนใหม่ของพวกคนแคระ
เพื่อช่วยรับประกันว่าหัวหน้าสายตระกูลคนแคระที่จะเข้าข้างฝ่ายวาร์เดนใน
การต่อสู้กับฝ่ายจักรวรรดิจะได้ขึ้นครองบัลลังก์ต่อไป
นอกจากนี้เอรากอนยังต้องฝึกวิชาเพิ่มเติมกับออโรมิส และแสวงหาดาบคู่
ใจเล่มใหม่เพื่อมาแทนที่ชาร์รอค ดาบเล่มใหม่ที่มีคุณสมบัติพิเศษคู่ควร
แก่การเป็นดาบของคนขี่มังกร
และในระหว่างการผจญภัยทั้งหมดนี้เอง เอรากอนยังได้พบความจริง
เกี่ยวกับบิดา-มารดาผู้ให้กำเนิด ความจริงที่เหนือความคาดหมาย 
ทว่าสร้างความโล่งใจและพอใจแก่เอรากอนอย่างใหญ่หลวง
กำเนิดนักรบมังกร

กำเนิดนักรบมังกร  เป็นนวนิยายแฟนตาซี4เล่ม เขียนโดย คริสโตเฟอร์ เปาลินี เขาเริ่มเขียนตั้งแต่อายุ15ปีจนถึงอายุ28ปี ตีพิมพ์นวนิยายเล่มแรกเอรากอนครั้งแรกในประเทศสหรัฐอเมริกา เมื่อปี ค.ศ. 2003 และตีพิมพ์เล่มสุดท้ายคืออินเฮริแทนซ์ ในปี ค.ศ.2011
เรื่องย่อ.
เด็กหนุ่มชาวไร่คนหนึ่ง มีมังกรคู่ใจตัวหนึ่งชื่อ ซาเฟียร่า เนื้อหาเกี่ยวกับการผจญภัยของเด็กหนุ่มผู้นี้ ที่ชะตาชีวิตพลิกผันต้องเข้าไปเกี่ยวข้องกับเรื่องราวอันยิ่งใหญ่กว่าชีวิตชาวไร่ธรรมดาอย่างที่ตนเคยเป็นอยู่ นวนิยายฉบับแปลภาษาไทย แปลโดย สุดจิต ภิญโญยิ่ง พิมพ์โดยสำนักพิมพ์แพรวเยาวชน เมื่อปี พ.ศ. 2549 และนวนิยายเรื่องเอรากอนก็ได้รับการดัดแปลงเป็นภาพยนตร์ ใช้ชื่อเดียวกันคือ เอรากอน ออกฉายเมื่อวันที่ 15 ธันวาคม ค.ศ. 2006 แต่เนื่องจากรายได้ไม่ดีจึงไม่มีการสร้างภาคต่อ
วอลเลย์บอลชายทีมชาติอิสราเอล

วอลเลย์บอลชายทีมชาติอิสราเอล  เป็นทีมชาติของประเทศอิสราเอล ทีมนี้ได้รับการบริหารโดยสมาคมวอลเลย์บอลอิสราเอล และเป็นส่วนหนึ่งในการแข่งขันวอลเลย์บอลระดับนานาชาติ เช่นเดียวกับในกีฬาอื่นๆ แม้ว่าประเทศอิสราเอลตั้งอยู่ทางภูมิศาสตร์ในทวีปเอเชียแต่จะแข่งขันกีฬาในทวีปยุโรป
เทศบาลตำบลศาลเจ้าพ่อ

ศาลเจ้าพ่อ เป็นเทศบาลตำบลแห่งหนึ่งในอำเภอวังน้ำเขียว จังหวัดนครราชสีมา ครอบคลุมพื้นที่บางส่วนของตำบลวังน้ำเขียว และตำบลไทยสามัคคี เดิมมีฐานะเป็นสุขาภิบาลชื่อว่า "สุขาภิบาลศาลเจ้าพ่อ" จัดตั้งขึ้นเมื่อวันที่ 2 ตุลาคม 2536 ซึ่งในขณะนั้นอยู่ภายในกิ่งอำเภอวังน้ำเขียว อำเภอปักธงชัย ต่อมาได้ยกฐานะเป็นเทศบาลตำบลเมื่อวันที่ 25 พฤษภาคม 2542
ขาเขียด

ขาเขียด ชื่อวิทยาศาสตร์: "Sagittaria trifolia" เป็นไม้น้ำในวงศ์ Alismataceae ผิวเกลี้ยง มียาง เหง้าใต้ดินรูปเรียว ปลายเหง้าเป็นหัว ใบออกเป็นกระจุก โผล่พ้นน้ำ คล้ายหัวลูกศร ก้านใบรูปสามเหลี่ยมแหลม ภายในมีช่องอากาศ ใบที่จมใต้ยาวจะเป็นทรงยาว ดอกช่อ สีขาว ผลเป็นกระจุกกลม เมล็ดมีปีกกว้าง กระจายพันธุ์ตั้งแต่ทะเลดำ จนถึงญี่ปุ่น หัวดิบมีพิษ ต้มสุกรับประทานได้ ใบอ่อนรับประทานเป็นผัก ทุกส่วนของต้นใช้เลี้ยงหมู ในเวียดนามใช้หัวเป็นยาระบายและยาบำรุงกำลัง
ทางหลวงสหรัฐหมายเลข 5

ทางหลวงสหรัฐหมายเลข 5 (หรือ US 5) เป็นทางหลวงสหรัฐแนวเหนือ–ใต้ มีเส้นทางผ่านรัฐต่าง ๆ ในนิวอิงแลนด์ ได้แก่ รัฐคอนเนทิคัต รัฐแมสซาชูเซตส์ และรัฐเวอร์มอนต์ เมืองที่สำคัญตามเส้นทาง ได้แก่ นิวเฮเวน และฮาร์ตเฟิร์ด รัฐคอนเนทิคัต และสปริงฟีลด์ รัฐแมสซาชูเซตส์ ช่วงจากเมืองฮาร์ตเฟิร์ดไปทางทิศเหนือถึงเมืองเซนต์จอห์นสเบอร์รี รัฐเวอร์มอนต์ นั้น ถนนมีเส้นทางขนานใกล้ ๆ กันกับแม่น้ำคอนเนทิคัต
ตลอดทั้งสายของทางหลวงหมายเลข 5 มีเส้นทางขนานใกล้ ๆ ไปกับอินเตอร์สเตต 91 โดยเป็นทางบริการชุมชนและเป็นเส้นทางเลือกของทางหลวงอินเตอร์สเตต ปลายทางทิศเหนือของทางหลวงหมายเลข 5 อยู่ในหมู่บ้านเดอร์บีไลน์ รัฐเวอร์มอนต์ ที่เขตแดนประเทศแคนาดา โดยผ่านจุดผ่านแดนเดอร์บีไลน์-สแตนสเตด ไปยังรัฐเกแบ็ก เชื่อมต่อกับทางหลวงรัฐเกแบ็กหมายเลข 143 ซึ่งเคยเป็นทางหลวงหมายเลข 5 มาจนกระทั่งเปลี่ยนหมายเลขใหม่ในกลางยุคปี 1970 ส่วนปลายทางทิศใต้อยู่ในนิวเฮเวน รัฐคอนเนทิคัต ที่ทางแยกกับอินเตอร์สเตต 91
บัวแฉกใหญ่

บัวแฉกใหญ่ ชื่อวิทยาศาสตร์: "Dipteris conjugata" แพร่กระจายตั้งแต่ออสเตรเลีย โพลีเนเซีย มาเลเซีย เวียดนาม กัมพูชา ไต้หวันและหมู่เกาะริวกิวในประเทศญี่ปุ่น พบในประเทศไทยทางภาคใต้ และเกาะช้าง จังหวัดตราด
กูดเครือ

กูดเครือ ชื่อวิทยาศาสตร์: "Lomagramma grossoserrata" เป็นเฟินหายากชนิดหนึ่ง และเป็นพืชถิ่นเดียวในประเทศไทย พบในป่าเบญจพรรณในจังหวัดแพร่และจังหวัดเชียงราย
เขตชงโน

เขตชงโน (อักษรโรมัน: Jongno District; เกาหลี: ; ฮันจา: ) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางตอนเหนือของแม่น้ำฮัน เขตนี้มีเนื้อที่ 23.92 ตร.กม. และมีประชากรทั้งหมด 155,575 คน
ชงโนเป็นส่วนสำคัญของโซลและมีประวัติศาสตร์อันยาวนาน ชื่อเขตชงโนได้มาจากหอระฆังขนาดใหญ่ภายในโพชินกัก
สถานที่ที่สำคัญที่สุดของโซลคือตลาดทงแดมุน จัตุรัสกวังฮวามุน พระราชวังคย็องบกและบลูเฮาส์ตั้งอยู่ในเขตนี้
แขวงซัมช็อง

แขวงซัมช็อง (เกาหลี: ; อาร์อาร์: "Samcheong dong") เป็นแขวง "(ทง)" ของเขตชงโนในโซล ประเทศเกาหลีใต้
นิรุกติศาสตร์.
ชื่อแขวงมาจากเป็นสถานที่ตั้งของวัดซัมช็อง (三淸殿) ซึ่งเป็นวัดในลัทธิเต๋าสร้างอุทิศให้กับซัมช็อง ปรมาจารย์สูงสุดของเต๋า (삼청, 三淸 ประกอบด้วย หยกวิสุทธิ์ 옥청, เหนือวิสุทธิ์ 상청, บรมวิสุทธิ์ 태청) งานพิธีของวัดซัมช็อง ดำเนินการโดย โซกย็อกซอ (소격서, 昭格署) หน่วยงานของรัฐที่ดูแลงานพิธีกรรม
ในอีกด้านหนึ่ง มีบันทึกในหนังสือฮันกย็องจีรย็อก (한경지략, 漢京識略) ที่ระบุว่า "ซัมช็อง" หมายถึง "ภูเขาบริสุทธิ์" (山淸) และ "น้ำบริสุทธิ์" (水淸) ดังนั้น "จิตใจของผู้คนก็ดีและบริสุทธิ์เช่นกัน" (人淸)
กันติชา ชุมมะ

กันติชา ชุมมะ ชื่อเล่น ติช่า (เกิด 19 กุมภาพันธ์ พ.ศ. 2538) เป็นนักแสดงและนางแบบชาวไทย มีชื่อเสียงและเป็นที่รู้จักในวงการบันเทิงจากการชนะการประกวดรายการ เดอะเฟซไทยแลนด์ ซีซัน 2 ใน พ.ศ. 2558
ประวัติ.
วัยเยาว์.
ติช่าเกิดที่ตำบลเสาธง อำเภอร่อนพิบูลย์ จังหวัดนครศรีธรรมราช และไปอาศัยอยู่ที่จังหวัดภูเก็ต และเมื่ออายุได้ 7 ปี เธอย้ายไปที่เมือง Småland ทางตอนใต้ของประเทศสวีเดน และได้เข้าศึกษาเกรด 0 (ชั้นอนุบาล) ที่โรงเรียนละแวกนั้น ต่อมาย้ายไปที่เฮลซิงบอรย์ ประเทศสวีเดน ตามครอบครัว ไม่นานก็ย้ายกลับประเทศไทย มาอยู่ที่จังหวัดภูเก็ต และศึกษาต่อที่โรงเรียนสตรีภูเก็ต จนอายุ 13 ปี ก็ได้ย้ายกลับมาประเทศสวีเดนอีก และศึกษาต่อชั้นมัธยมปลายที่ International School of Helsingborg หลักสูตร International Baccalaureate ในรายวิชา ฟิสิกส์ จิตวิทยา และภาษาสวีเดน จนจบการศึกษามัธยมปลาย
การเดินแบบ.
กันติชาชอบการเดินแบบมาตั้งแต่เด็ก โดยได้เดินแบบครั้งแรกในการประกวดเดินแบบที่ห้างเล็ก ๆ ที่เปิดใหม่ในประเทศสวีเดน มีโมเดลลิ่งเห็นความสามารถ จึงชวนไปเดินแบบอีกงาน และนั่นก็คือจุดเริ่มต้น ที่ทำให้เธอเริ่มต้นค้นหาตัวเอง
การประกวดเดอะเฟซไทยแลนด์.
หลังจากทราบข่าวการรับสมัครของรายการ เดอะเฟซไทยแลนด์ ซีซั่น 2 เธอเดินทางกลับประเทศไทยก่อนวันรับสมัคร 3 วัน เพื่อเข้าประกวด โดยได้ผ่านเข้ารอบ 15 คน เป็นลูกทีมของเมนเทอร์บี น้ำทิพย์ จงรัชตวิบูลย์ และชนะเลิศการแข่งขัน ได้เซ็นสัญญากับ กันตนา ใน พ.ศ. 2561
ฮีโรส์แอนด์เจเนอรัลส์

ฮีโรส์แอนด์เจเนอรัลส์  เป็นเกมออนไลน์แนวมุมมองบุคคลที่หนึ่งเกี่ยวกับสงครามโลกครั้งที่สอง ผลิตและพัฒนาโดย Reto-Moto ของเดนมาร์ก
การวางจำหนาย.
ในวันที่ 7 ตุลาคม พ.ศ. 2554 Reto-Moto ผลิดตัวอย่างเกมผ่าน GameTrailers
ส่วนสตีมในวันที่ 11 กรกฎาคม พ.ศ. 2557 ได้มีการเปิดให้เล่นในแบบ beta ฟรี โดยผู้เล่นจะต้องมีบัญชีสตีม
ตัวเกมเต็มเปิดตัวอย่างเป็นทางการในวันที่ 23 กันยายน 2016
ทง (เขตการปกครอง)

ทง (เกาหลี: ; ฮันจา: ; อาร์อาร์: "dong") เป็นหนึ่งในเขตการปกครองที่อยู่ในเมืองของประเทศเกาหลี
เกาหลีใต้.
ทง  เป็นหน่วยงานทางปกครองที่เล็กที่สุดในเมืองที่มีสำนักงานและเจ้าหน้าที่เป็นของตัวเอง ในบางกรณีทงหนึ่งแห่งนั้นสามารถแยกออกได้อีกเป็นหลายทง ซึ่งสามารถแยกความแตกต่างได้โดยใส่ตัวเลขไว้ด้านหลัง เช่น แขวงมย็องจัง 1 และแขวงมย็องจัง 2 เป็นต้น และในบางกรณีทงที่มีหลายทงก็มีสำนักงานและเจ้าหน้าที่ของตัวเอง
การแบ่งหน่วยทางปกครองในขั้นต้นของทง  คือ ทง  แต่การแบ่งหน่วยย่อยแบบนี้ไม่ค่อยใช้เท่าไหร่นัก ส่วนทงที่มีประชากรหนาแน่นบางนั้นจะมีการแบ่งออกเป็น คา (가; 街) ซึ่งไม่ใช่การแบ่งแยกการปกครองออกเป็นเอกเทศ แต่มีไว้เพื่อความสะดวกของการส่งไปรษณีย์หรือที่อยู่เท่านั้น ถนนสายหลักส่วนใหญ่ในโซล, ซูว็อน และเมืองอื่น ๆ ก็มีการแบ่งออกเป็นคา
ฟาสต์เลน (2016)

ฟาสต์เลน (2016) (Fastlane (2016)) รายการเพย์-เพอร์-วิว มวยปล้ำ ดับเบิลยูดับเบิลยูอี (WWE) ซึ่งได้จัดขึ้นเป็นปีที่ 2 โดยจะจัดขึ้นในวันที่ 21 กุมภาพันธ์ 2016 ที่สนาม Quiken Loans Arena คลีฟแลนด์ มลรัฐโอไฮโอ
เบื้องหลัง.
ในรอยัลรัมเบิล (2016) ทริปเปิลเอช เป็นผู้ชนะแมตช์รอยัลรัมเบิล ด้วยการเหวี่ยงดีน แอมโบรสลงเวทีเป็นคนสุดท้าย คว้าแชมป์ WWE World Heavyweight Championship ทำให้ในรอว์คืนต่อมา (25 มกราคม) สเตฟานี แม็กแมน ได้ประกาศว่าในฟาสต์เลน แอมโบรส, โรแมน เรนส์ และบร็อก เลสเนอร์ จะต้องปล้ำแบบสามเส้า (Triple Threat Match) เพื่อหาผู้ท้าชิงไปชิงแชมป์ WWE World Heavyweight Championship ในศึก เรสเซิลเมเนีย ครั้งที่ 32
ในรอยัลรัมเบิล คาลิสโตสามารถเอาชนะอัลเบร์โต เดล รีโอคว้าแชมป์ WWE United States Championship ได้สำเร็จทำให้ในรอว์ (1 กุมภาพันธ์) ได้มีการประกาศว่าในศึกฟาสต์เลนคาลิสโตจะต้องป้องกันแชมป์กับเดล รีโอ ก่อนจะมีการประกาศให้เป็นแมตช์ก่อนรายการ (Kickoff) ในเวลาต่อมาโดยเพิ่มกติกาเป็นชนะ 2 ใน 3 ยก
ในรอว์ (15 กุมภาพันธ์) ได้ประกาศว่าในฟาสต์เลน เอดจ์และคริสเตียนจะเป็นพิธีกรช่วง "The Cutting Edge Peep Show" โดยมีแขกรับเชิญคือเดอะนิวเดย์
พญาพล

พญาพล หรือ พ่อขุนหลวงพล ทรงเป็นปฐมกษัตริย์แห่งนครรัฐแพร่ และทรงเป็นราชนัดดาแห่งกษัตริย์น่านเจ้า
พระประวัติ.
พญาพล หรือ พ่อขุนหลวงพล ทรงเป็นราชนัดดาแห่งกษัตริย์น่านเจ้า นามพระบิดานั้นไม่ปรากฏหลักฐาน ส่วนพระมารดานามว่า “แม่เฒ่าจันทร์คำวงค์” ได้อพยพคนไทย (ซึ่งส่วนใหญ่คือไทยลื้อ ไทยเขิน) ส่วนหนึ่งมาจากเมืองเชียงแสน ไชยบุรี และเวียงพางคำ ลงมาสร้างบ้านแปงเมืองบนที่ราบสองฟากฝั่งแม่น้ำยม เมื่อปี พ.ศ. 1371 (ค.ศ. 828) และขนานนามเมืองว่า "เมืองพลนคร" (เมืองแพร่ปัจจุบัน) พ่อขุนหลวงพล มีพระชายานามใดนั้นสืบหาหลักฐานไม่พบ แต่จากประวัติการสร้างวัดหลวงสมเด็จ (วัดหลวงปัจจุบัน) ซึ่งเป็นวัดแห่งแรกของเมืองนครแพร่ และประวัติวัดหัวข่วงได้ปรากฏหลักฐานว่าพ่อขุนหลวงพลมีโอรสองค์หนึ่งนามว่า ท้าวพหุสิงห์ ซึ่งพ่อขุนหลวงพลได้มอบให้ครองเมืองพลนครสืบต่อจากตน เมื่อปี พ.ศ. 1387
พระกรณียกิจ.
พญาพล ได้สร้างเมืองพลนคร หรือ เมืองแพร่ เมื่อปี พ.ศ. 1371 โดยการขุดคูเมือง ก่อกำแพงเมืองรอบเมืองเก่า (ซึ่งปัจจุบันอยู่ในเขตเทศบาลเมืองแพร่) 
พญาพล ได้สร้างวัดหลวงสมเด็จขึ้นเป็นวัดแห่งแรกของเมืองนครแพร่ อยู่ห่างจากสะดือเมืองไปทางทิศตะวันตก ประมาณ 200 เมตร เพื่อให้วัดเป็นศูนย์รวมศรัทธาของพุทธศาสนิกชนในการประพฤติปฏิบัติตนในทาง ที่ถูกต้องดีงามตามหลักคำสอนของสมเด็จพระสัมมาสัมพุทธเจ้า นับได้ว่าพ่อขุนหลวงพลได้ ยึดหลักคำสอนของพระพุทธศาสนาเป็นแนวทางสำคัญในการส่งเสริมสนับสนุนให้ผู้คนพลเมือง อยู่ร่วมกันอย่างสันติสุข ซึ่งจะเป็นกำลังอันสำคัญในการทนุบำรุงบ้านเมืองให้มีความมั่นคงเป็น ปึกแผ่น และเป็นบ้านเป็นเมืองมาตราบเท่าทุกวันนี้
อนุสาวรีย์พญาพล.
อนุสาวรีย์ปู่พญาพล ตั้งอยู่ถนนยันตรกิจโกศล สายแพร่-เชียงราย สร้างขึ้นในปี พ.ศ. 2542 สร้างร่วมกับพญามังไชย เพื่อรำลึกถึงสองมหาวีรบุรุษผู้ทำคุณประโยชน์กับจังหวัดแพร่ปู่พญาพล (มหาวีรบุรุษผู้สถาปนาเมืองแพร่) เป็นผู้นำในการสร้างเมืองพล เมื่อปี พ.ศ. 1371 ด้านพญามังไชย (พระยาศรีสุริยวงศ์ (มังไชย)) เจ้าผู้ครองนครแพร่ ตั้งแต่ปี พ.ศ. 2309-2358 ได้ชื่อว่า “แม่ทัพเอก 3 แผ่นดิน”
ทางหลวงสหรัฐหมายเลข 7

ทางหลวงสหรัฐหมายเลข 7 (หรือ US 7) เป็นทางหลวงสหรัฐแนวเหนือ–ใต้ ทางตะวันตกของนิวอิงแลนด์ ระยะทาง ผ่านรัฐคอนเนทิคัต รัฐแมสซาชูเซตส์ และรัฐเวอร์มอนต์ ปลายทางทิศใต้อยู่ที่ทางออกที่ 15 ของอินเตอร์สเตต 95 ในนอร์วอล์ก รัฐคอนเนทิคัต ส่วนปลายทางทิศเหนืออยู่ที่ทางออกที่ 22 ของอินเตอร์สเตต 89 ใกล้กับหมู่บ้านไฮเกต รัฐเวอร์มอนต์ ซึ่งตั้งอยู่ทางทิศใต้ของเขตแดนแคนาดา
เกซาดิยา

เกซาดิยา  เป็นอาหารเม็กซิโกและอาหารเท็กซ์-เม็กซ์ชนิดหนึ่ง ประกอบด้วยแผ่นตอร์ติยาแป้งข้าวโพดหรือตอร์ติยาแป้งสาลี ใส่ไส้หลากชนิด โดยหลัก ๆ ได้แก่เนยแข็งขูดและส่วนผสมที่เป็นเนื้อสัตว์และ/หรือผักต่าง ๆ ซึ่งปรุงสุกแล้ว จากนั้นพับให้เป็นรูปพระจันทร์ครึ่งดวง แล้วนำไปนาบทั้งสองด้านในกระทะพื้นราบ
วอลต์ซิงมาทิลดา

"วอลต์ซิงมาทิลดา"  เป็นบทเพลงประเภท "ลำนำชายทุ่ง" (bush ballad) ซึ่งเป็นที่รู้จักมากที่สุดในประเทศออสเตรเลีย และถือกันว่า เป็นเพลงชาติฉบับไม่เป็นทางการของประเทศนี้
ชื่อเพลงเป็นภาษาปากออสเตรเลีย หมายความว่า บ้าหอบฟางเดินทอดน่อง คำว่า "waltzing" แปลว่า เดินทอดน่อง ตัดมาจากวลีเยอรมันว่า "auf der Walz" ซึ่งสื่อถึงการเดินเตร็ดเตร่เร่รับจ้างทำงานช่างต่าง ๆ ส่วน "matilda" แปลว่า ข้าวของที่ม้วนเป็นห่อสะพายหลัง
เนื้อหาเพลงว่าด้วย ชายบ้าหอบฟาง (swagman) คนหนึ่งซึ่งเร่รับจ้างไปทั่ว ชายผู้นี้นั่งจิบชาอยู่ริมทุ่ง แล้วลักจับแกะ (jumbuck) ชาวบ้านมาฆ่ากิน เจ้าของแกะซึ่งที่จริงแล้วอาศัยอยู่ในที่ดินโดยบุกรุก เรียกขานกันว่า "ผู้บุกรุกที่ดิน" (squatter) จึงแจ้งตำรวจ ตำรวจมากันสามนาย จะจับชายรับจ้างไปดำเนินคดี ชายนั้นจึงกระโจนหนีลงห้วย (billabong) จมน้ำขาดใจตาย กลายเป็นผีคอยหลอกหลอนอยู่ในท้องที่นั้น
เนื้อเพลงดั้งเดิมนั้นประพันธ์ขึ่นเมื่อปี 1895 เป็นฝีมือร้อยกรองของกวีชาวออสเตรเลียชื่อ แบนโจ แพเตอร์ซัน (Banjo Paterson) โน้ตเพลงตีพิมพ์ครั้งแรกเมื่อปี 1903 ใจความของเพลงที่มีเรื่องราวชาวบ้านชายทุ่ง และกลวิธีในการประพันธ์ ทำให้เกิดพิพิธภัณฑ์สำหรับเพลงนี้ขึ้นโดยเฉพาะ คือ ศูนย์วอลต์ซิงมาทิลดา (Waltzing Matilda Centre) ในเมืองวินตัน รัฐควีนส์แลนด์ ประเทศออสเตรเลีย อันเป็นที่ซึ่งแพเตอร์ซันประพันธ์เพลงนี้ ครั้นปี 2012 เมืองวินตันประกาศให้วันที่ 6 เมษายนของทุกปี เป็นวันวอลต์ซิงมาทิลดา เพื่อรำลึกถึงความสำคัญของเพลงดังกล่าว ทั้งนี้ วันที่ 6 เมษายน เป็นวันที่เพลง "วอลต์ซิงมาทิลดา" ได้รับการขับร้องบรรเลงต่อสาธารณชนเป็นหนแรก
เพลง "วอลต์ซิงมาทิลดา" บันทึกเสียงเป็นครั้งแรกในปี 1926 ผู้บันทึกเสียง คือ จอห์น คอลลินซัน (John Collinson) กับรัสเซล แคลโลว์ (Russell Callow) ต่อมาในปี 2008 หอภาพยนตร์และเสียงแห่งชาติ (National Film and Sound Archive) ขึ้นทะเบียนเพลงนี้ในหมู่ "เสียงแห่งออสเตรเลีย" (Sounds of Australia) ให้เหตุผลว่า เป็นเพลงออสเตรเลียที่บันทึกเสียงไว้มากที่สุด
เอเอฟซีแชมเปียนส์ลีก 2016 รอบคัดเลือกเพลย์ออฟ

เอเอฟซีแชมเปียนส์ลีก 2016 รอบคัดเลือกเพลย์ออฟ จะลงเล่นตั้งแต่วันที่ 27 มกราคม ถึง 9 กุมภาพันธ์ ค.ศ. 2016. ทั้งหมด 21 ทีม เข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมใน รอบแบ่งกลุ่ม ของ เอเอฟซีแชมเปียนส์ลีก 2016.
ทีม.
21 ทีมต่อไปนี้ (8 จากโซนตะวันตก, 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ, ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2, รอบเพลย์ออฟ):
เพลย์ออฟ โซนตะวันตก 1.
ผู้ชนะจะได้ผ่านเข้าสู่ กลุ่ม A.
เพลย์ออฟ โซนตะวันตก 2.
ผู้ชนะจะได้ผ่านเข้าสู่ กลุ่ม D.
เพลย์ออฟ โซนตะวันตก 3.
ผู้ชนะจะได้ผ่านเข้าสู่ กลุ่ม B.
เพลย์ออฟ โซนตะวันตก 4.
ผู้ชนะจะได้ผ่านเข้าสู่ กลุ่ม C.
เพลย์ออฟ โซนตะวันออก 1.
ผู้ชนะจะได้ผ่านเข้าสู่ กลุ่ม H.
เพลย์ออฟ โซนตะวันออก 2.
ผู้ชนะจะได้ผ่านเข้าสู่ กลุ่ม E.
เพลย์ออฟ โซนตะวันออก 3.
ผู้ชนะจะได้ผ่านเข้าสู่ กลุ่ม F.
เพลย์ออฟ โซนตะวันออก 4.
ผู้ชนะจะได้ผ่านเข้าสู่ กลุ่ม G.
รอบคัดเลือกรอบ 1.
<section begin=Preliminary round 1 />
<section end=Preliminary round 1 />
รอบคัดเลือกรอบ 2.
<section begin=Preliminary round 2 />
<section end=Preliminary round 2 />
รอบเพลย์ออฟ.
<section begin=Play-off round />
<section end=Play-off round />
อาเรียดนา กูติเอร์เรซ

อาเรียดนา มาริอา กูติเอร์เรซ อาเรบาโล (เกิดเมื่อวันที่ 25 ธันวาคม ค.ศ. 1993) เป็นนางแบบ นักแสดง และนางงามชาวโคลอมเบียที่ได้รับตำแหน่งมิสโคลอมเบีย 2014 และเป็นรองชนะเลิศ นางงามจักรวาล 2015 หลังจากการประกวดเธอได้แสดงในภาพยนตร์เรื่อง "XXX: Return of Xander Cage" และได้อันดับ 4 ในเรียลลิตีโชว์ "เซเลบริตตีบิกบราเธอร์ 1" ของสหรัฐอเมริกา
ชีวิตส่วนตัว.
กูติเอร์เรซเกิดในซินเซเลโฮ ประเทศโคลอมเบีย ตอนอายุ 7 เดือนพ่อแม่ของเธอย้ายได้ไปบาร์รังกิยาและเธอเรียนได้ที่โรงเรียนเยอรมันบาร์รังกิยา
กูติเอร์เรซ เป็นนักศึกษา ก่อนที่จะได้รับตำแหน่งมิสโคลอมเบีย 2014 เธอได้รับรางวัล Senorita Sucre (มิสซูเกรโคลอมเบีย 2014) ปัจจุบันเธอทำงานเป็นนางแบบมืออาชีพ
การประกวด.
มิสโคลอมเบีย 2014.
กูติเอร์เรซได้เข้าร่วมการประกวดมิสโคลอมเบีย 2014 โดยเป็นตัวแทนของจังหวัดซูเกร และเธอได้รับตำแหน่งมิสโคลอมเบีย 2014 เมื่อวันที่ 17 พฤศจิกายน ค.ศ. 2014
เมื่อวันที่ 16 พฤศจิกายน ค.ศ. 2015 กูติเอร์เรซได้มอบมอบมงกุฎให้แก่อันเดรอา โตบาร์ มิสโคลอมเบีย 2015
นางงามจักรวาล 2015.
ตอนแรก ฮาร์วีย์ พิธีกรได้ประกาศว่ากูติเอร์เรซเป็นนางงามจักรวาล 2015 และมิสฟิลิปปินส์ เพีย วูร์ทซบาค ได้รองชนะเลิศอันดับ 1 แต่หลังจากกูติเอร์เรซสวมมงกุฎ ฮาร์วีย์ได้กล่าวว่าเขาประกาศผลรางวัลผิด และมิสโคลอมเบียได้รองชนะเลิศอันดับ 1 และวูร์ทซบาคได้เป็นนางงามจักรวาล เปาลินา เบกา นางงามจักรวาล 2014 จึงได้ถอดมงกุฎของกูติเอร์เรซและไปสวมให้วูร์ทซบาค ก่อนที่การออกอากาศจะสิ้นสุดลงอย่างกะทันหัน
อาด็อล์ฟ ชเตร็คเคอร์

อาด็อล์ฟ ชเตร็คเคอร์ (21 ตุลาคม ค.ศ. 1822 – 7 พฤศจิกายน ค.ศ. 1871) เป็นนักเคมีชาวเยอรมัน เกิดที่เมืองดาร์มชตัท เป็นบุตรของลูทวิช ชเตร็คเคอร์ เรียนที่โรงเรียนในเมืองดาร์มชตัท ก่อนจะเรียนต่อด้านวิทยาศาสตร์ที่มหาวิทยาลัยกีเซิน หลังเรียนจบ ชเตร็คเคอร์กลับไปเป็นครูที่ดาร์มชตัท ก่อนจะทำงานเป็นผู้ช่วยศาสตราจารย์และอาจารย์ที่มหาวิทยาลัยกีเซิน ในปี ค.ศ. 1850 ชเตร็คเคอร์คิดค้นวิธีสังเคราะห์กรดอะมิโนจากสารกลุ่มแอลดีไฮด์หรือคีโทน ต่อมาเขาเดินทางไปดำรงตำแหน่งศาสตราจารย์ที่มหาวิทยาลัยคริสเทียเนีย (มหาวิทยาลัยออสโลในปัจจุบัน) ในนอร์เวย์ และดำรงตำแหน่งศาสตราจารย์ที่มหาวิทยาลัยทือบิงเงินในปี ค.ศ. 1860 เขาศึกษาสารหลายชนิดจนทำให้สุขภาพย่ำแย่ ต่อมาในปี ค.ศ. 1870 ชเตร็คเคอร์ดำรงตำแหน่งศาสตราจารย์ที่มหาวิทยาลัยเวือทซ์บวร์ค แต่เสียชีวิตที่นั่นในหนึ่งปีต่อมา
มหาวิทยาลัยปักกิ่ง

มหาวิทยาลัยปักกิ่ง((Chinese: 北京大学, pinyin: Běijīng Dàxué) Bei-Da) นิยมเรียกกันว่าเป่ยต้า เป็นมหาวิทยาลัยวิจัยแห่งชาติของจีน 1 ใน 9 (C9 League) เช่นเดียวกับมหาวิทยาลัยชิงหฺวา เป็นมหาวิทยาลัยเก่าแก่ชั้นนำของรัฐที่มีชื่อเสียง มีสถาปัตยกรรมแบบจีนที่โดดเด่น มหาวิทยาลัยปักกิ่งมีบทบาทต่อการเคลื่อนไหวเชิงสัญลักษณ์ทางการเมืองในปี พ.ศ 2532 ในปัจจุบันมหาวิทยาลัยปักกิ่งเป็นมหาวิทยาลัยวิจัยชั้นนำที่มีชื่อเสียงมากที่สุดของจีน และจากการจัดลำดับโดยคอกโครัลลีไซมอนส์ มหาวิทยาลัยปักกิ่งอยู่ในลำดับที่ 22 ของโลก และลำดับ 5 ในเอเชีย
ประวัติ.
ก่อตั้งขึ้นในสมัยราชวงศ์ชิง ในวันที่ 3 กรกฎาคม พ.ศ. 2441 ในชื่อมหาวิทยาลัยจักรวรรดิ์ปักกิ่ง ต่อมาเกิดเหตุการณ์การปฏิวัติซินไฮ่ ในปี พ.ศ. 2454 ราชวงศ์ชิงถูกล้มล้างอันเป็นจุดสิ้นสุดของจักรวรรดิจีนอายุกว่า 2,000 ปี เริ่มต้นของการปกครองแบบสาธารณรัฐของจีนมหาวิทยาลัยแห่งชาติปักกิ่ง (National Peking University) ก่อตั้งโดยพรรคชาตินิยมจีน (ก๊กมินตั๋ง) ในปี พ.ศ. 2463 มหาวิทยาลัยปักกิ่งเป็นมหาวิทยาลัยแรกที่รับนักศึกษาหญิงเข้ามาศึกษาในระดับอุดมศึกษาสมัยใหม่ของจีน
และเมื่อพรรคก๊กมินตั๋งพ่ายแพ้สงครามกลางเมืองจีน เมื่อพรรคคอมมิวนิสต์ประกาศตั้ง สาธารณรัฐประชาชนจีนมหาวิทยาลัยแห่งชาติปักกิ่งสูญเสียสถานะความเป็นมหาวิทยาลัยแห่งชาติที่แต่งตั้งโดยพรรคก๊กมินตั๋ง และต้องย้ายวิทยาเขตออกจากในเมืองไปอยู่บริเวณชานเมือง (วิทยาเขตเดิมอยู่บริเวณพระราชวังต้องห้าม) แต่มหาวิทยาลัยยังคงเป็นมหาวิทยาลัยที่ดึงดูดปัญญาชนจากทั่วแผ่นดินจีน จากเหตุการณ์การชุมนุมประท้วงที่จัตุรัสเทียนอันเหมินโดยมีนักศึกษาและปัญญาชนจากมหาวิทยาลัยปักกิ่งเป็นแกนนำ ปัจจุบัน มหาวิทยาลัยปักกิ่ง เป็นมหาวิทยาลัยของรัฐที่มีชื่อเสียงลำดับต้นๆของแผ่นดินใหญ่ เป็นมหาวิทยาลัยวิจัยแห่งชาติ(National Key Universities) ที่มีอัตราการสอบแข่งขันเข้าศึกษามากที่สุดในแผ่นดินจีน
สาขาวิชาที่เปิดสอน.
วิทยาลัย/ภาควิชา/สำนักวิชา/สถาบัน/ศูนย์ ที่เปิดสอนในหลักสูตรปริญญาตรี
จูราสสิค พาร์ค (นวนิยาย)

จูราสสิค พาร์ค  เป็นนวนิยายแนวแฟนตาซีวิทยาศาสตร์และระทึกขวัญที่ประพันธ์โดยไมเคิล ไครซ์ตัน (Michael Crichton) ในปี ค.ศ. 1990 และได้นำมาทำเป็นภาพยนตร์ในชื่อ"จูราสสิค พาร์ค กำเนิดใหม่ไดโนเสาร์"กำกับโดยสตีเวน สปีลเบิร์กออกฉายในปี ค.ศ.1993 เล่าเรื่องอุทาหรณ์เกี่ยวกับความล้มเหลวในการพยายามควบคุมสิ่งต่างๆ เนื่องจากทฤษฎีทางคณิตศาสตร์เรื่องความโกลาหล สวนสนุกแห่งหนึ่งสร้างไดโนเสาร์ขึ้นมาใหม่จากความก้าวหน้าทางพันธุวิศวกรรม แต่กลับเกิดเรื่องโกลาหล นำไปสู่ความล้มเหลวและเกิดเป็นหายนะ 
เนื้อเรื่อง.
เป็นเรื่องราวของบริษัทด้านวิศวพันธุกรรมอย่างอินเจ้นท์ อินดัสทรี่ได้ทำการทดลองเปิดสวนสนุก ณ เกาะอิสลาร์ นูบลาร์ของประเทศคอสตาริก้าอย่างลับๆ โดยผลจากการทดลองอย่างลับๆของปาร์คนั้นได้สร้างความสยดสยองทั้งในปาร์ค และลุกลามไปตามชุมชนของหมู่เกาะต่างๆที่อยู่รายรอบเกาะอิสลาร์ นูบลาร์เสียแล้ว...
อย่างไรก็ตาม แม้ว่า "ผลการทดลอง" นั้นจะเกิดปัญหา แต่จอห์น แฮมมอนด์ เจ้าของบริษัทอินเจ้นท์ก็ยังคงพยายามปิดข่าวในทุกวิถีทางและเดินหน้าในการพัฒนาปาร์คต่อไป พร้อมด้วยความต้องการทดลองการนำเที่ยวในชุดแรกด้วยการนำบุคคลสำคัญที่ทางบริษัทได้เลือกตัวไว้อย่างเช่น อลัน แกรนต์กับเอลลี แซตเลอร์ - สองนักบรรพชีวินวิทยาชื่อดัง - เอียน มัลคอล์ม นักคณิตศาสตร์สติเฟื่อง - โดนัลด์ เจนนาโร่ ทนายเจ้าปัญหา และสุดท้ายก็คือหลานๆที่น่ารักของเขาทั้งสองคนคือทิมและเล็กซ์ให้มาร่วมเดินทางเที่ยวชมปาร์คสุดอัศจรรย์ที่แฮมมอนด์ได้ตระเตรียมเอาไว้ ด้วยความต้องการที่จะให้ผู้ชมเหล่านี้ให้การรับรองในการเยี่ยมชมครั้งนี้นั่นเอง
แน่นอนว่าเมื่อทุกคนไปถึงเกาะแล้ว พวกเขาจึงได้พบว่าปาร์คสุดอัศจรรย์นี้ ก็คือปาร์คที่สามารถเพาะพันธุ์ไดโนเสาร์ให้หวนกลับคืนมาได้อีกครั้งนั่นเอง แต่หลังจากที่ทุกคนตกตะลึงได้ไม่นานนัก ทั้งอลัน แอลเลน และเอียนต่างก็รู้สึกตรงกันว่า การที่อินเจนท์ได้สร้างไดโนเสาร์ขึ้นมานี้ ถือว่าเป็นความสุ่มเสี่ยงที่อันตรายยิ่งนัก เพราะการที่มนุษย์คิดเล่นบทเป็น "ผู้สร้าง" ที่หมายควบคุมพลังอำนาจแห่งธรรมชาติเช่นนี้ย่อมอาจนำไปสู่หายนะที่ไม่อาจจะควบคุมได้อย่างแน่นอน และในที่สุดแล้ว เมื่อ "เดนนิส เนิร์สลี่ย์" ผู้เชี่ยวชาญด้านคอมพิวเตอร์ของปาร์คแอบทำการยกเลิกระบบรักษาความปลอดภัยทั้งหมดออกเพื่อแอบเอาตัวอ่อนของไดโนเสาร์หนีไปขายให้กับบริษัทคู่แข่ง กอปรกับมีเหตุพายุทอร์นาโดเข้าถล่มชายฝั่งคอสตาริก้าด้วยแล้ว พวกเขาจึงได้รับหายนะอย่างแรก เพราะเมื่อที่ไฟฟ้าดับนั้น รถของเหล่าผู้ตรวจปาร์คและหลานของจอห์อนแฮมมมอน ก็ได้เจอกับหายนะอย่างแท้จริง พวกเขาต้องหนีหนทางเดียว เพื่อให้รอดจากไดโนเสาร์
เบนจามิน เนทันยาฮู

เบนจามิน เนทันยาฮู เกิด 21 ตุลาคม 2492) เป็นนายกรัฐมนตรีอิสราเอล สมาชิกรัฐสภา (Knesset) และหัวหน้าพรรคลิคุด (Likud)
เขาเกิดในกรุงเทลอาวีฟ มีบิดามารดาเป็นชาวยิวโลกิยะ เนทันยาฮูเป็นนายกรัฐมนตรีอิสราเอลคนแรกที่เกิดในประเทศอิสราเอลหลังการสถาปนารัฐ เนทันยาฮูเข้าร่วมกองกำลังป้องกันอิสราเอลไม่นานหลังสงครามหกวันในปี 2510 และเป็นหัวหน้าทีมคอมมานโดในหน่วยลาดตระเวนกองเสนาธิการ เขาเข้าร่วมหลายภารกิจ ซึ่งประกอบด้วยปฏิบัติการอินเฟอร์โน (ปี 2511), ปฏิบัติการกิฟต์ (ปี 2511) และปฏิบัติการไอโซโทป (ปี 2525) ซึ่งระหว่างนั้นเขาถูกยิงที่ไหล่ เขาต่อสู้ในแนวหน้าในสงครามการบั่นทอนกำลัง และสงครามยมคิปปูร์ในปี 2516 โดยร่วมกับกำลังพิเศษตีโฉบฉวยตามคลองสุเอซ แล้วนำการโจมตีของคอมมานโดลึกเข้าดินแดนซีเรีย เขาได้ยศร้อยเอกก่อนได้รับการปลด หลังสำเร็จการศึกษาจากสถาบันเทคโนโลยีแมสซาชูเซตส์ ด้วยปริญญาวิทยาศาสตร์บัณฑิตและวิทยาศาสตร์มหาบัณฑิต เขาได้รับสรรหาเป็นผู้ให้คำปรึกษาทางเศรษฐกิจแก่บอสตันคอนซัลทิงกรุป เขากลับประเทศอิสราเอลในปี 2521 เพื่อก่อตั้งสถาบันต่อต้านการก่อการร้ายโยนาทัน เนทันยาฮู (Yonatan Netanyahu Anti-Terror Institute) ซึ่งได้ชื่อตามโยนาทัน เนทันยาฮู ผู้เสียชีวิตขณะเป็นผู้นำปฏิบัติการเอนเทบเบ เนทันยาฮูรับราชการเป็นเอกอัครราชทูตอิสราเอลประจำสหประชาชาติตั้งแต่ปี 2527 ถึง 2531
เนทันยาฮูเป็นหัวหน้าพรรคลิคุดในปี 2536 เนทันยาฮูชนะการเลือกตั้งปี 2539 ทำให้กลายเป็นนายกรัฐมนตรีอิสราเอลที่หนุ่มที่สุด ดำรงวาระแรกระหว่างเดือนมิถุนายน 2539 ถึงกรกฎาคม 2541 เขาย้ายจากเวทีการเมืองไปภาคเอกชนหลังพ่ายการเลือกตั้งชิงตำแหน่งนายกรัฐมนตรีปี 2542 แก่เอฮุด บารัก (Ehud Barak) เนทันยาฮูหวนคืนการเมืองในปี 2545 โดยเป็นรัฐมนตรีว่าการกระทรวงการต่างประเทศ (ปี 2545–2546) และรัฐมนตรีว่าการกระทรวงการคลัง (ปี 2546–2548) ในรัฐบาลแอเรียล ชารอน แต่เขาออกจากรัฐบาลเพราะความไม่ลงรอยต่อแผนการปลดปล่อยกาซา ในฐานะรัฐมนตรีว่าการกระทรวงการคลัง เนทันยาฮูปฏิรูปเศรษฐกิจอิสราเอลขนานใหญ่ ซึ่งผู้วิจารณ์ยกย่องว่าพัฒนาสมรรถนะทางเศรษฐกิจของอิสราเอลในเวลาต่อมาอย่างสำคัญ เขาทวงตำแหน่งหัวหน้าพรรคลิคุดในเดือนธันวาคม 2548 หลังชารอนออกไปตั้งพรรคการเมืองต่างหาก ในเดือนธันวาคม 2549 เนทันยาฮูเป็นผู้นำฝ่ายค้านในรัฐสภาและหัวหน้าพรรคลิคุดอย่างเป็นทางการ หลังการเลือกตั้งรัฐสภาปี 2552 ซึ่งลิคุดได้อันดับสองและพรรคฝ่ายขวาได้เสียงข้างมาก เนทันยาฮูตั้งรัฐบาลผสม หลังชัยชนะในการเลือกตั้งปี 2556 เขากลายเป็นบุคคลที่สองที่ได้รับเลือกตั้งดำรงตำแหน่งนายกรัฐมนตรีเป็นสมัยที่สาม ถัดจากเดวิด เบนกูเรียน ในเดือนมีนาคม 2558 เนทันยาฮูได้รับเลือกตั้งเป็นนายกรัฐมนตรีเป็นสมัยที่ห้า
เนทันยาฮูได้รับเลือกตั้งเป็นนายกรัฐมนตรีอิสราเอลสี่สมัย เท่ากับสถิติของเดวิด เบนกูเรียน เขาเป็นนายกรัฐมนตรีคนเดียวในประวัติศาสตร์อิสราเลที่ได้รับเลือกตั้งสามครั้งติดต่อกัน ปัจจุบันเขาเป็นนายกรัฐมนตรีที่ดำรงตำแหน่งยาวที่สุดเป็นอันดับที่สอง
จูราสสิค เวิลด์ (เพลงประกอบภาพยนตร์)

Jurassic World Original Motion Picture Soundtrack อัลบั้มเพลงประกอบภาพยนตร์ของจูราสสิค เวิลด์ แต่งโดย ไมเคิล จิอัคคิโน ตัวอัลบั้มถูกวางจำหน่ายทั้งในรูปแบบดิจิทัลและแผ่นซีดีวันที่ 9 มิถุนายน 2015 โดยค่ายแบ็คลอตมิวสิค (Black Lot Music)
ก่อนอัลบั้มจูราสสิค เวิลด์ จิอัคคิโนเคยแต่งเพลงให้กับวิดีโอเกมของจูราสสิค พาร์คมาก่อน คือเกม (1999) และ(1997) ในอัลบั้มจูราสสิค เวิลด์นี้ เขายังใส่ธีมของจูราสสิค พาร์ค ซึ่งแต่งโดยจอห์น วิลเลียมส์ลงในเพลงของเขาด้วย
รายชื่อเพลง.
เพลงทั้งหมดแต่งโดยไมเคิล จิอัคคิโน ยกเว้นที่หมายเหตุไว้
หอศิลป์ร่วมสมัยเตหะราน

หอศิลป์ร่วมสมัยเตหะราน (ชื่อย่อ: TMoCA) เป็นหอศิลป์ที่มีขนาดใหญ่ที่สุดในประเทศอิหร่าน ภายในมีผลงานศิลปะจากนานาชาติช่วงคริสต์ศตวรรษที่ 19-20 กว่า 3,000 ชิ้น ทั้งภาพพิมพ์, ภาพเขียน และประติมากรรมจากยุโรปและอเมริกา
หอศิลป์แห่งนี้สร้างขึ้นเมื่อปี พ.ศ. 2520 ตามพระราชเสาวนีย์ของจักรพรรดินีฟาราห์ ปาห์ลาวี ก่อนเกิดการปฏิวัติอิหร่าน 1979 เพียงสองปี ทั้งนี้หอศิลป์ร่วมสมัยเตหะรานถือเป็นแหล่งสะสมงานศิลป์ตะวันตกที่ทรงคุณค่านอกทวีปยุโรปและอเมริกาเหนือ
ประวัติ.
หอศิลป์ร่วมสมัยเตหะรานได้รับการออกแบบโดยคัมราน ดีบา  สถาปนิกชาวอิหร่าน ถูกจ้างให้สร้าง ณ บริเวณที่ติดกับสวนสาธารณะลาเลฮ์  โดยออกแบบตามอย่างสถาปัตยกรรมเปอร์เซียโบราณ ครั้นเสร็จสมบูรณ์จึงเปิดให้ประชาชนเข้าชมในปี พ.ศ. 2522 โดยตัวอาคารเป็นศิลปะร่วมสมัยได้ตัวอย่างมาจากชั้นใต้ดินของพิพิธภัณฑ์โซโลมอน อาร์. กุกเกนไฮม์  ในนิวยอร์ก#เปลี่ยนทาง เบื้องต้นมีเดวิด กัลลอเวย์  และดอนนา ชไตน์  เป็นภัณฑารักษ์ภายใต้พระบรมราชินูปถัมภ์ในจักรพรรดินีฟาราห์
พื้นที่ส่วนใหญ่ของหอศิลป์อยู่ในชั้นใต้ดินเป็นทางเดินเป็นวงลงไปสู่ห้องต่าง ๆ ข้างล่าง ส่วนในสวนของพิพิธภัณฑ์จะมีประติมากรรมตะวันตกตั้งไว้ อันเป็นผลงานของมักซ์ แอนสท์ , อัลแบร์โต จาโกเมตตี , เรอเน มากริต  และเฮนรี มัวร์ #เปลี่ยนทาง 
หลังการปฏิวัติอิหร่าน 1979 ศิลปะตะวันตกทั้งหมดถูกเก็บไว้ในห้องนิรภัย จนกระทั่งในปี พ.ศ. 2542 จึงได้จัดนิทรรศการศิลปะตะวันตกครั้งแรกหลังปฏิวัติ มีการจัดแสดงผลงานของฮอกนีย์ , รอย ลิกเทนสไตน์ , เราส์เชินแบร์ก  และแอนดี วอร์ฮอล #เปลี่ยนทาง แต่ด้วยความอนุรักษ์นิยมสุดโต่งของสังคมอิหร่าน ทำให้มีการจัดนิทรรศการสำหรับงานศิลป์ตะวันตกอย่างประปรายในแต่ละปีและส่วนใหญ่ไม่ถูกจัดแสดง#เปลี่ยนทาง กล่าวกันว่าศิลปวัตถุสมัยใหม่ทั้งหมดในหอศิลป์นี้มีมูลค่าราว 2.5 พันล้านปอนด์สเตอร์ลิง
ในอนาคตหอศิลป์ร่วมสมัยเตหะรานได้มีการวางแผนจัดนิทรรศการการท่องเที่ยวที่เบอร์ลิน ประเทศเยอรมนีในฤดูใบไม้ร่วงปี พ.ศ. 2559 จะมีการจัดแสดงงานศิลปะกึ่งตะวันตกและอิหร่าน 60 ครั้งในสามเดือน ที่ยิ่งใหญ่กว่าแผนการจัดนิทรรศการของพิพิธภัณฑ์และสวนประติมากรรมเฮิร์สฮอร์น  ในวอชิงตัน ดี.ซี. ปี พ.ศ. 2560#เปลี่ยนทาง ซึ่งทางหอศิลป์เองก็คาดหวังว่ารายได้ดังกล่าวจะมากพอที่จะซื้องานศิลปะชิ้นใหม่ ๆ มาเพิ่มเติมหลังขาดการซื้อผลงานมากว่า 40 ปี#เปลี่ยนทาง 
ผลงานของศิลปินที่จัดแสดง.
<templatestyles src="Col-begin/styles.css"/>
เจ้าสุริยา ณ ลำพูน

เจ้าสุริยา ณ ลำพูน เจ้านายฝ่ายเหนือ ราชบุตรองค์ในเจ้าจักรคำขจรศักดิ์ เจ้าผู้ครองนครลำพูน องค์สุดท้าย กับหม่อมแว่นแก้ว และเป็นอดีตอัยการจังหวัดตาก
ประวัติ.
เจ้าสุริยา ณ ลำพูน จบการศึกษาด้านกฎหมายจากประเทศอังกฤษ และเข้ารับราชการในสังกัดกรมอัยการ กระทรวงมหาดไทย จนกระทั่งได้รับแต่งตั้งเป็นอัยการจังหวัดตาก ในระหว่างปี พ.ศ. 2481 ถึงปี พ.ศ. 2485
ชีวิตครอบครัว.
เจ้าพัฒนา ณ ลำพูน มีบุตร 2 ธิดา 3
ริทอร์ต

ในห้องปฏิบัติการเคมี ริทอร์ต คือ เครื่องแก้วที่ใช้สำหรับการกลั่นหรือของสสาร ริทอร์ตประกอบด้วยภาชนะทรงกลมที่มีคอยาวชี้ลงล่าง ของเหลวที่จะถูกกลั่นนั้นถูกใส่ในภาชนะและอุ่นให้ร้อน คอนั้นทำหน้าที่เป็นคอนเดนเซอร์ซึ่งให้ไอน้ำควบแน่นและไหลไปตามคอสู่ภาชนะด้านล่าง
ในอุตสาหกรรมเคมี ริทอร์ตคือภาชนะที่อากาศเข้าไม่ได้ โดยสสารถูกอุ่นเพื่อให้ปฏิกิริยาเคมีที่สร้างผลิตผลก๊าซซึ่งจะถูกเก็บไว้ในภาชนะเพื่อนำไปใช้ต่อไป ริทอร์ตยังถูกใช้ในระดับอุตสาหกรรม เช่น และการผลิต กระบวนการให้ความร้อนหินน้ำมันเพื่อผลิต มักถูกเรียกว่าการริทอร์ต
ในอุตสาหกรรมอาหาร หม้ออบความดันส่วนใหญ่จะถูกเรียกว่าริทอร์ต หมายถึง "ริทอร์ตบรรจุกระป๋อง" สำหรับการฆ่าเชื้อโรคในอุณหภูมิสูง (116–130 องศาเซลเซียส)
ประวัติ.
หลังการประดิษฐ์ของหรือริทอร์ตชนิดหนึ่ง ญาบิร นักเล่นแร่แปรธาตุได้พัฒนากรรมวิธีในการกลั่นจนเป็นอย่างที่ใช้อยู่ในปัจจุบัน นักเล่นแร่แปรธาตุใช้ริทอร์ตกันอย่างแพร่หลาย และรูปภาพของริทอร์ตนั้นยังพบได้ในรูปวาดของห้องปฏิบัติการของคนเหล่านี้ ก่อนการค้นพบของคอนเดนเซอร์ที่ใช้กันในปัจจุบัน ริทอร์ตนั้นถูกใช้โดยนักเคมีที่มีชื่อเสียง เช่น อ็องตวน ลาวัวซีเย, เป็นต้น
หน้าที่ในเคมีวิเคราะห์.
ด้วยเทคโนโลยีที่ก้าวไกลโดยเฉพาะการคิดค้นคอนเดนเซอร์ไส้ตรง การใช้ริทอร์ตในห้องปฏิบัติการถูกมองว่าล้าสมัยตั้งแต่ต้นคริสต์ศตวรรษที่ 20 อย่างไรก็ตาม เทคนิคในห้องปฏิบัติการบางอย่างนั้นอาจไม่ต้องการอุปกรณ์ที่ละเอียดอ่อน และสามารถใช้ริทอร์ตเพื่อทดแทนอุปกรณ์การกลั่นที่ซับซ้อนได้
นิกายในศาสนาฮินดู

นิกายในศาสนาฮินดู คือประเพณีในศาสนาฮินดู ที่มีการนับถือเทพเจ้าหนึ่งพระองค์หรือมากกว่าเป็นหลัก เช่น พระศิวะ, พระวิษณุ และ พระพรหม
ศาสนาฮินดูไม่มีหลักคำสอนหลักกลาง ในขณะเดียวกันชาวฮินดูเองจำนวนมากก็ไม่ได้อ้างว่าเป็นของนิกายหรือประเพณีใด ๆ อย่างไรก็ตาม ในงานศึกษาเชิงวิชาการนิยมแบ่งออกเป็น 4 นิกายหลัก ได้แก่ ลัทธิไวษณพ, ลัทธิไศวะ, ลัทธิศักติ และ ลัทธิสมารตะ นิกายต่าง ๆ นี้แตกต่างกันที่องค์เทพเจ้าที่บูชาเป็นหลักหรือเป็นศูนย์กลางของนิกายนั้น ลักษณะสำคัญของนิกายในศาสนาฮินดูคือไม่ปฏิเสธแนวคิดอื่น ๆ นอกนิกาย การยกย่องสรรเสริญเทพเจ้าอื่นนอกนิกาย และบ่อยครั้งที่ร่วมเฉลิมฉลองกับนิกายอื่น ๆ อย่างเท่ากันในลักษณะแบบอติเทวนิยม Julius J. Lipner ได้ระบุไว้ว่าการแบ่งนิกายของศาสนาฮินดูนั้นแตกต่างจากในศาสนาหลักอื่น ๆ ของโลก เพราะนิกายของศาสนาฮินดูนั้นคลุมเครือกับการฝึกฝนของบุคคลมากกว่า เป็นที่มาของคำว่า "Hindu polycentrism" (หลากหลายนิยมฮินดู, ฮินดูตามท้องถิ่น)
สักซ้า

สักซ้า  เป็นเมืองศูนย์กลางการปกครองของจังหวัดเกียนซาง ทางภาคใต้ของประเทศเวียดนาม ตั้งอยู่ชายฝั่งด้านตะวันออกของอ่าวไทย ห่างจากนครโฮจิมินห์ไปทางทิศตะวันตกเฉียงใต้ 
สักซ้ามีฐานะเป็นนครภายใต้การปกครองของจังหวัด ได้รับการยกฐานะจากเมืองเป็นนครเมื่อวันที่ 26 กรกฎาคม พ.ศ. 2548